Bola Tinubu

Chief Bola Ahmed Adekunle Tinubu ma bi  ẹgba kochu ẹkẹta nolu ọjọ Ogwu ñyọwọ mẹla efu ọdọ 1952 íchi  ene kíya chí íja-íbe efu Nigeria ki chi ẹnẹ ẹkẹgwẹfa (16th) kpai agboji Nigeria. ñwú chi governor Lagos State kwobí kw'èfu ọdọ 1999 ti efu ọdọ 2007; kpai senator yi Lagos West efu Republic ẹkẹta.

Tinubu dodo ojiane southwestern Nigeria kwẹ ẹgba ki chi imọtọ ta ki  lo ti efu ewo amẹnẹfu ugbo ki  chu kọchẹ ki gba ọtakada alu ku ma gbe ñwu aluka kpai Chicago  University. Idabi wa efu ewo Nigeria uchanẹ éfu ódo 1990s taki chanẹ ukọlọ kpai Mobil Nigeria, owu chi agbe ñwu aluka ma, taki tefu íja Ibe ei Lagos West senatorial district. Í dago efu ọdọ 1992 yi Social Democratic Party. Ẹgba ki adoda tabi tale Sani Abacha kpatuka ujọ ami Senate efu ọdọ 1993, Tinubu mudi activist ki dago todu Ku ma du ule democracy kpai National Democratic Coalition dabi wa gẹ.

Efu ukpoji ijaibe gobina post-transition Lagos State, Tinubu muja lẹ du kpai aluka lile ki chi ẹnẹ ka ma Alliance yi Democracy. Ọdọ mẹlẹ legwudu, I dabi du uja ibe ku ma Che  onukeji. Taki kwefu ofe efu ọdọ 2007, I chukọlọ ki chogbo gaga efu ujọ abo All Progressives Congress efu ọdọ 2013. Efu ọdọ 2023, I du uja Ibe ta ki mu dagboji Nigeria chaka.

Abakwane 
MA bi Tinubu efu ewo Lagos uñyi Abibatu Mogaji, yi iyal'ọji yi Lagos. Ọdọ Ku ma bi k'amonẹ a Lebọ chi 1952; ama, ojile omọne  jẹ tọn ma ka kini Tinubu che gbo t'ọdọ lẹ le.

 Ukọchẹ 
Tinubu lo tunyi ukọchẹ Isakulu èdo méfa eí st. John, Aroloya, Lagos ta ki che tọgba Children Home School efu ewo Ibadan. I che undergraduate studies ñwu kpa ewo am'ẹnẹfu United States, uñyi ukọchẹ ejodudu ki le chi Richard J. Daley College efewo Chicago kpai Chicago State University. I ché kpa kpaí 1979 kpaì Bachelor yi Science degree Accounting.

 Ukọlọ 
Tinubu ch'ukọlọ kpai  company ami ẹnẹfu ki di America, Odu company lẹ chi Arthur Andersen, Deloitte kpai GTE Services Corporation. ẹgba ki dabi wi Nigeria efu ọdọ 1983, Tinubu chanẹ chukọlọ kpai Mobil Oil Nigeria, alu ki chukọlọ kpai Mobil pẹ, I la muda aboji ma ka ọmọ.

Ukọlọ Uja Ibe 
Tinubu chanẹ Ukọlọ íja Ibe efu ọdọ 1991, iko ki tefu uje ju í abo Social Democratic Party.

 Republic Ẹkẹta 
Efu Ọdọ 1992, i di uja ibe senator Lagos State west countituency jẹ.

Alu Ku ma fi edu dago president Ku  ma Che Ochu ẹkẹfa nolu ọjọ mẹgweji efu ọdọ 1993, Tinubu fi ujọ ka ñyi todu Ku ma neke di Democracy wi Nigeria kpai ku ma du Moshood Abiola agboji Nigeria todu ki chẹnẹ kijẹ uja ibe lẹ.

 Iko ki ra kpai iko ki dabi wa 
Alu ki General Sani Abacha mu di agboji Nigeria kùu ma ko di agboji Nigeria ñwi  Abiola, Tinubu mu ra maja ka ki dufu efu ọdọ 1994, i la dabi wi Nigeria efu ọdọ 1998 alu ki ẹnẹ Soja ki chi agboji Nigeria kwu.

Efu ọdọ 1999 iko Ku ma chuja ibe Tinubu dago Primary election efu ujọ abo Parti Alliance for Democracy (AD), Bola Tinubu dago kpai Abraham Adesanya mañyi Ayo Adebanjo. Tinubu mu uja ibe Primary du jẹ. Alu ki dago govonor kpai  Funsho Williams mañyi Wahab Dosunmu, efu uja ibe govonor i la mu uja ibe lẹ du jẹ. .

 Ijabe Gobinor  Lagos State ( ódò 1999 atí ódò 2007) 
Iko ki Tinubu wa Oji ọfẹ govonor ọdọ mẹjọ, Tinibu chanẹ eche ọna todu alu kamonẹ chanẹ wewe ñyọñyọ Lagos State  todu ki eju'ọnaa ki bi amonẹ jọ.

Tinubu Kpai arone ñwu dabi fi uja ibe jẹ efu ọdọ 2003 gẹ. )

 2007 

 Ijabe abojí Nigeria ódò 2023
Ochu ejodudu nolu ẹkẹgwa efu ọdọ 2022, Tinubu ka ñwi amọma ñwu kakini ya tene dago agboji Nigeria Chakadu.

Ochu ẹkẹfa nolu ọjọ ẹkẹjọ efu ọdọ 2022, Tinubu fi uja ibe primary APC jẹ, amonẹ ki ch'uja ibe ñwu chakadu chi amonẹ 1,271, abo ki dago kpai Tinibu primary chi Arọne President Buhari Yemi Osinbajo kpai Rotimi Amaechi.

Ọjọ ejodudu Ochu ẹkẹta efu ọdọ 2023 Tinubu mu uja ibe agboji Nigeria du jẹ.Ẹnẹ ki rọno ñwu chi Abubakar Atiku. Ẹnẹ ki rọno Atiku chi Peter Obi.

Olahi nwu
Odu Ọya Tinubu chi Oluremi Tinubu, Ọya Tinubu chi senator ki ya koji Lagos central I Che akwobi. Tinubu Kpai Ọya ñwu nẹ Amọma mẹta, Odu ma chi, Zainab Abisola Tinubu, Habibat Tinubu Kpai Olayinka Tinubu.  Tinubu ñwo nẹ amọma mẹta ọdọda gẹ Odu ma la chi, Kazeem Olajide Tinubu (12 October 1974 – 31 October 2017), Folashade Tinubu (born 17 June 1976) kpai Oluwaseyi Tinubu (born 13 October 1985), Odu Iye ma chi Bunmi Oshonike.

Iye Tinubu, Abibatu Mogaji, kwu ọjọ kochu ẹkẹfa nolu ọjọ mẹgwẹlu efu ọdọ 2013, ọdọ ñwu ta ki kwu chi 96. Jide ona Tinibu kwu London ewo am'ẹnẹfu. Tinubu chi Akpa I che.

 Ofé 
Tinubu che jọfẹ meji, amodu ọfẹ ñwu chi  "Asiwaju" Lagos state  kpai "Jagaba" ayi Borgu Emirate efewo Niger State.

References